CELEX: C2005/082/60
Language: el
Date: 2005-04-02 00:00:00
Title: Υπόθεση Τ-5/05: Προσφυγή της V.I.C. Verband der Internationalen Caterer in Deutschland e.V. κατά της Επιτροπής των Ευρωπαϊκών Κοινοτήτων που ασκήθηκε στις 10 Ιανουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/32
            
         Προσφυγή της V.I.C. Verband der Internationalen Caterer in Deutschland e.V. κατά της Επιτροπής των Ευρωπαϊκών Κοινοτήτων που ασκήθηκε στις 10 Ιανουαρίου 2005
   (Υπόθεση Τ-5/05)
   (2005/C 82/60)
   Γλώσσα διαδικασίας: η γερμανκή
   Η V.I.C. Verband der Internationalen Caterer in Deutschland e.V., με έδρα το Βερολίνο (Γερμανία), εκπροσωπούμενη από τον δικηγόρο K. Kühne, άσκησε στις 10 Ιανουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               1.
            
            
               να ακυρώσει την απόφαση της Επιτροπής να αρνηθεί, με έγγραφο της 11ης Νοεμβρίου 2004, την πρόσβαση στον φάκελο που αφορά αίτηση την οποία απηύθυναν οι γερμανικές αρχές στην Επιτροπή, στις 12 Μαΐου 1978, ζητώντας να τους επιτραπεί η λήψη ειδικών μέτρων, κατά παρέκκλιση από την οδηγία 77/388/ΕΟΚ·
            
         
               2.
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Με την προσβαλλόμενη πράξη η Επιτροπή απέρριψε, δυνάμει του άρθρου 4, παράγραφοι 5 και 6, του κανονισμού περί διαφάνειας (1), αίτηση της προσφεύγουσας περί προσβάσεως στον φάκελο που αφορά την αίτηση της Ομοσπονδιακής Δημοκρατίας της Γερμανίας να της επιτραπεί, δυνάμει του άρθρου 27 της έκτης οδηγίας περί του ΦΠΑ (2), η λήψη ειδικών μέτρων, κατά παρέκκλιση από την εν λόγω οδηγία.
   Η προσφεύγουσα ισχυρίζεται ότι η άρνηση της Επιτροπής συνιστά κατ' ουσίαν άρνηση παροχής έννομης προστασίας, διότι η απόρριψη της προσφυγής της προσφεύγουσας στην κύρια διαδικασία στηρίχθηκε στο επίμαχο έγγραφο. Περαιτέρω, η προσφεύγουσα υποστηρίζει ότι η άρνηση προσβάσεως αντιβαίνει στον κανονισμό περί διαφάνειας.
   Η προσφεύγουσα υποστηρίζει ότι η άρνηση προσβάσεως, καθώς και το άρθρο 4, παράγραφος 5, του κανονισμού περί διαφάνειας, είναι αντίθετα προς το άρθρο 1 ΕΕ και προς τα άρθρα 21 ΕΚ, 207 ΕΚ, 253 ΕΚ και 255 ΕΚ, διότι η απαίτηση προηγούμενης συμφωνίας κράτους μέλους για τη δημοσιοποίηση εγγράφου προερχόμενου από αυτό δεν είναι δικαιολογημένη.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).
   
      (2)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των Κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).